Komaan, reis plaaslik! 7 gewilde dorpies | Sarie
Komaan, reis plaaslik! 7 gewilde dorpies
Daar heers groot onsekerheid oor wanneer ons paspoorte weer vol stempels gaan raak en ons sorgeloos oorsee kan reis. Vir nou is plaaslike avonture ons voorland. Gelukkig het Suid-Afrika talle reisjuwele om te bied.
Die akteur Irvine van der Merwe, oftewel Nazeem Jacobs in Suidooster, het as kind die hele land gebly. "My pa was 'n skoolhoof en het gereeld nuwe poste aanvaar, ons gesin moes gereeld getrek het. As ek nou terugkyk is ek dankbaar daarvoor ... ek het die mooiste plekke gesien, die wonderlikste mense ontmoet."
Hy reken elke Suid-Afrikaner behoort hul eie land te verken. "Ek is lief vir reis ... om die wêreld te verken. Maar Suid-Afrika staan vir geen land terug nie. Die bosveld, die Vrystaat en die Oos-Kaap. Sjoe, om elke hoek en draai is daar versteekte mooi!"